पतंजलि ‘परिधान’ में पुरुषों, महिलाओं और बच्चों के सभी तरह के कपड़े मिलेंगे. इसमें डेनिम वियर, एथनिक वियर, कैजुअल वियर और फॉर्मल वियर शामिल हैं. स्वामी रामदेव सोमवार को इस शोरूम का उद्घाटन करने वाले हैं. पतंजलि ‘परिधान’ के अंतर्गक कपड़ों को तीन ब्रैंड्स, ‘लिवफिट’, ‘आस्था’ और ‘संस्कार’ ब्रैंड्स के तहत उतारा जाएगा. पतंजलि के मुताबिक, इस वेंचर से देश में आर्थिक आजादी आएगी. ‘परिधान’ को देशभक्ति से जोड़ते हुए पतंजलि ने कहा है, 'ध्वज राष्ट्र की आन-बान-शान होता है, कपड़ा व्यक्ति के व्यक्तित्व की पहचान और सम्मान होता है.'